Roosta Puhkeküla

Roosta Puhkeküla on kuni kolmetoalistes puhkemajakestes majutust pakkuv Eesti ettevõte Elbiku külas Lääne-Nigula vallas Lääne maakonnas.

See on Eesti vanim puhkekeskus."Suur suvitamine alga: Haapsalu vennad ostsid Roosta puhkeküla rootslastelt ära" Äripäev, 13. juuli 2023 Puhkeküla haldab Swedest Motel Group OÜ.

 Ajalugu 
Nimi pärineb 1930. aastatel Elbikuga liidetud Roosta külalt. Küla kohta kasutati aastal 1565 nimekujusid Roszendall by ja Rosendael, aastal 1615 Rosendall, aastal 1638 Rosenthall, aastal 1653 Rosta ja aastal 1678 Rohstahl. 

Roosta aladel asusid Riguldi mõisa valduste keskel paiknenud Saare mõisa maad. Et Saare mõis kuulus mõnda aega Rosenitele, oletab Carl Russwurm, et nimi tuleneb mõisa omanikest. E. Lagmani järgi on Roosta nimi on vanimate kirjapanekute põhjal siiriknimi, keskaegne saksapärane kloostrinimi Rosenthal, mida leiab Rootsist juba XIII sajandil.Eesti kohanimede leksikon

Puhkekeskuse rajas Rootsi ettevõtja John-Ivar Olsson, kes lõi selleks Haapsalu KEKiga ühisettevõtte.

1990. aastal avatud puhkekeskuse müüs Urmas Sõõrumaale kuuluv Ikhor Investeeringud 2002. aasta jaanuaris Swedest Motel Groupile 20,4 miljoni krooni eest (1,3 miljonit eurot)"Roosta puhkeküla hind oli 20 mln krooni" Äripäev, 13. november 2003. 2001. aastal oli majutusettevõtte käive 8,6 miljonit krooni, kasum 630 000 krooni ja bilansi maht 22 miljonit krooni.

2008. aastal oli puhkeküla oma valla suuremate tööandjate seasNoarootsi rahvas tegi palgaga tallinlastele ära, Postimees, 5. detsember 2008.

Tšehhi ettevõte AS Swedest Motel Group ehitas 2009. aastal Läänemaa suurimat seiklusparki, et pikendada puhkeküla hooaega.Ivar Soopan, Roosta puhkeküla ehitab 1,4 miljoni eest seiklusparki, Lääne Elu, 23. mai 2009"Roosta puhkeküla ehitab 1,4 miljoni eest seiklusparki" Delfi ärileht, 23. mai 2009

Puhkeküla 2022. aasta käive oli 1,34 miljonit eurot ja kasum 104 000 eurot. Voodikohti oli ligi 300 inimesele. Üle talve oli palgal üle 20 inimese ja suvel ligi 60.

2023. aastal omandas ligi 97% Roosta puhkekülast ettevõte Läänemaa Invest OÜ, mis kuulub Siim, Ott ja Sulev Saarevälile.

Viited

Välislingid
Koduleht

Kategooria:Eesti majutusasutused
Kategooria:Lääne-Nigula vald